Otázka č. 1: Je nevyhnutné mať v Malej sále a v Stĺpovej sieni školské sedenie? Pozn.: S ohľadom na kapacitu a výhľad najmä v Stlpovej sieni by bolo lepšie divadelné.

**Odpoveď: S ohľadom aj na požiadavky organizátora (EFA) žiadame, aby v Malej sále a Stĺpovej sieni bol dodržaný koncept školského sedenia tak, ako vyplýva z opisu predmetu zákazky.**

Otázka č. 2: Čo sa myslí pod položkou toaletný set dámsky a pánsky v Redute počas Welcome reception? Hygienické potreby pre dámy: ako papierové vreckovky, dámske vložky, tampóny, krém na ruky, dezinfekcia, deodorant? 0Čo pre pánov: papierové vreckovky, krém na ruky, dezinfekcia, deodorant?

**Odpoveď: Verejný obstarávateľ nestanovuje osobitné požiadavky na obsah toaletných setov. Mal by však odzrkadľovať „zvyklosti“ pri podujatí tohto typu. Môže ísť o predmety, ktoré uvádzate vo svojej žiadosti a okrem nich napr. aj o: parfém / voňavku, gél/ vosk na vlasy, hrebeň/ kefu na vlasy, valček na oblečenie na očistenie odevu, čistič topánok, vatové tyčinky, lak na nechty priehľadný, nálepky na otlaky...**

Otázka č. 3: Pokiaľ vyhodnotíme, že na lokáciu Get together bude potrebná SBS - či už počas prípravy podujatia alebo počas jeho priebehu - zabezpečí ju podobne ako pri Conference dinner NBS? V požadovaných službách je v kompetencii agentúry uvedený len požiarny dozor.

**Odpoveď: Obdobne ako pri Conference dinner, zabezpečenie SBS v súvislosti s Get together nie je predmetom zákazky a v prípade potreby ju zabezpečí verejný obstarávateľ vo vlastnej réžii.**